《文选楼》
宋代·李廌

申辕应楚聘，邹枚适梁苑。
藩侯喜宾客，贤贤易鹰犬。
黄绮游汉堥，羽翼矰缴远。
秦府十八公，攀附名益显。
昭明众才子，文囿俾搜选。
高斋切浮云，雉堞俯晴巘。
尚应媿河间，笔削非大典。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。